section_heading: Životopis
paragraph_text: Rodio se je 1924. godine. Upisao je Mušku realnu gimnaziju u Splitu. U sedmom razredu gimnazije, 1941. godine, pristupio pokretu otpora protiv okupacije. Tom je prigodom učlanio se u SKOJ. Sa suradnicima je izvodio po Splitu diverzije i ine akcije. Talijanske vlasti jednom su uhitili njegove školske drugove koji su bili vođe akcija pokreta otpora iz redova mladeži. Ravlić je preuzeo njihovu ulogu a uskoro je postao rukovoditeljem srednjoškolskog omladinskog aktiva. Gimnazija je početkom 1943. osvanula oblijepljena letcima s pozivom mladeži na stupanje u borbu protiv okupatora. Kao optuženik je izbačen iz škole i s tom blažom mjerom je prošao jer talijanski fašistički režim nije imao čvrstih dokaza. Otad je stalno pod primotrom agenata talijanske policije, zbog čega je morao povući se u strogu ilegalu. Represija nije popustila nego je učestala, zbog čega je bio prisiljen otići iz Splita.